**REVIJA PEVSKIH ZBOROV 2018**

**Pivka, 16. 4. 2018**

OTROŠKI PEVSKI ZBROR OŠ ANTONA GLOBOČNIKA POSTOJNA

Na Osnovni šoli Antona Globočnika v Postojni letos delujejo kar 4 pevski sestavi. Dva pevska sestava sta nastopila na reviji pevskih zborov, ostali naši pevci pa se bodo revije udeležili čez kakšno leto, ali dve.

Vsi pevci radi pojejo na šolskih prireditvah, vsako leto pa obiščejo tudi starejše občane in jim prinesejo košček mladosti in z veselim ter ubranim prepevanjem popestrijo njihove popoldneve.

Radi se pohvalimo, da nas je vsako leto več in kar je še pomembneje, kdor pridno prepeva zna tudi vsako leto šopek pesmic več.

Za nastop na reviji pevskih zborov smo letos izbrali: slovensko ljudsko: Drežniška, ter dve slovenski umetni pesmi: Burja in Sončna.

Kdor nas ni poslušal v Pivki, si lahko nekaj utrinkov ogleda tudi na priloženih fotografijah.

Barbara Dolgan